sõitsin täna 3 peatust bussiga. lootsin kohata  reisisaatjaid, aga sellist imelooma mulle ei näidatud. bussipeatuses aga oli kaks kaunist noort daami. kostüümis ja sellised soliidsed. seletasid peatuses viibijaile eksalteeritult, et nemad KOHUTAVALT tahavad, et selles peatuses oleks ootamiseks klaasist boks ehk ootekoda (nii ilmselt seda nähtust nimetatakse. paberi peal oli.) juhul kui mina ka tahan, peaks ma tädile meili saatma. sain paberi, millele trükitud traagiline lugu keskkooli õppima läinud noorest mehest, kes ootab alati bussi vihma käes. see on  nagu nende tüütute vanaimiste jutt, kes alatasa sonivad, et nende tee kooli (ja koju) viis ALATI mäest üles, vastu tuult ja vööni lumes.  see on tore kui inimesel on mingid soovid. olgu sis kasvõi katuse ja pingiga ootekiosk, mida palavikuliselt ihaldada.